OpenLLM-France/wikimedia huggingface dataset:
# Sacramenia

Sacramenia és un municipi de la província de Segòvia, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 518 | 556 | 542 | 540 |

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Taxa google

La taxa Google, o també anomenat Cànon AEDE (acrònim d'Associació d'Editors de Diaris Espanyols), és una taxa dirigida als agregadors de notícies. Els obliga a pagar per enllaçar i mostrar el contingut d'altres autors i mitjans de comunicació a les seves pàgines. Aquesta mesura afecta a diversos agregadors com Google News o Menéame.
El cànon AEDE forma part de la nova Llei de Propietat Intel·lectual, en vigor des de l'1 de gener del 2015.

## Referències

* ↑ «¿Qué es la Tasa Google? | Cómo funciona la Tasa Google | Canon AEDE» (en castellà). Economía Simple.
# Utz Steigleder

Utz Steigleder ( - Stuttgart, 1581 $^{(Gregorià)}$) fou un organista i compositor alemany.

## Biografia

Va entrar al servei del duc Ulrich de Würtemberg a Stuttgart el 1534. Va ocupar els càrrecs d'organista de la cort i organista de l'abadia on tingué per ajudant a Simon Lohet. La seva única obra coneguda és el Veni Sancte Spiritus, format en sis parts.
Va ser el pare d'Adam Steigleder.

## Obres

* Veni Sancte Spiritus, ed. Die Motette, n°457, Stuttgart, 1963

## Diccionari i enciclopèdia

* Theodore Baker (1851-1934), Alain Paris et Marie-Stella Pâris, Dictionnaire biographique des musiciens, R. Laffont, 1995 (ISBN 978-2-221-90103-8 i ISBN 2-221-06510-7 OCLC 896013421
# Rasa del Voluntari

La Rasa del Voluntari o Rasa del Volentari és un torrent afluent per la dreta del Cardener a la Vall de Lord.

## Descripció

De direcció predominant cap a les 2 del rellotge, neix a 1.770 msnm al vessant oriental del Cap d'Urdiets (serra de Querol), a menys de 250 m. al sud-oest de la urbanització del Port del Comte, passa a tocar de la banda sud d'aquesta urbanització, deixa al nord les masies de Cal Tuixén i de Cal Voluntari que li dona el nom i desemboca al Cardener a 929 msnm, a uns 700 m. aigües avall del poble de la Coma i uns 850 m. aigües amunt del Pont de la Pedra

## Xarxa hidrogràfica

La xarxa hidrogràfica de la Rasa del Voluntari està integrada per un total de 4 cursos fluvials dels quals 3 són subsidiaris de 1r nivell de subsisiaritat.
La totalitat de la xarxa suma una longitud de 3.795 m.

## Referències

* 1 2 3 Mapa de l'ICC
* ↑ Aquesta és la denominació que rep de la gent de la contrada
* ↑ Aquesta és la denominació que hi figura als mapes de l'ICC d'escales 1:25.000 i inferiors
* ↑ Aquestes són les coordenades obtingudes mitjançant l'aplicatiu que incorpora el mapa digital de l'ICC. Segons l'aplicatiu del web de la Xarxa de rius de Catalunya, les coordenades de l'origen d'aquest corrent fluvial són 42° 9′ 47.01″ N, 1° 34′ 8.621″ E﻿ / ﻿42.1630583°N,1.56906139°E﻿ / 42.1630583; 1.56906139
* ↑ «Xarxa de rius de les conques principals de Catalunya». Arxivat de l'original el 2010-09-22. [Consulta: 14 agost 2010].
* ↑ Emprant l'eina de mesura de longituds del mapa digital de l'ICC a escala 1:5000, hom troba que la longitud d'aquest corrent fluvial és de 2.318 m.
# Andrònides

Andrònides （llatí: Andronidas, en grec antic: Ἀνδρωνίδας) fou un polític de la Lliga Aquea.
Encapçalava juntament amb Cal·lícrates el partit favorable a Roma. L'any 146 aC Quint Cecili Metel Macedònic el va enviar a negociar amb el comandant Dieu per oferir la pau, oferta que va ser rebutjada. Dieu va fer presoner a Andrònides, però el va alliberar contra el pagament d'un talent com a rescat, segons Polibi.

## Referències

* ↑ Andronidas a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 176
# Riuet del Convent

El Riuet del Convent, o Riera de Gironella, és un riu afluent de la Noguera Ribagorçana. Es forma dins de l'antic terme de Malpàs, i passa després a l'antic terme del Pont de Suert, des del 1970 tots dos agrupats en el municipi actual del Pont de Suert, sempre a l'Alta Ribagorça.
El barranc es forma a prop i al nord-est de la cruïlla entre la carretera N-260 i la LV-5212, que mena al poble de Malpàs, per la unió de dos barrancs: el de de Viu, que ve del sud-est, i el de Malpàs, que procedeix del nord. El Barranc de la Torxida és un barranc afluent del barranc de Malpàs. Es forma dins de l'antic terme de Malpàs, prop del Tossal de Sant Serni, a l'Alta Ribagorça. Al sud de Malpàs s'aboca en el barranc de Malpàs.
El seu curs, força sinuós, emprèn la direcció general sud-oest, i marca una profunda i estreta vall, per la qual discorre la carretera N-260, paral·lela al riu quasi tota l'estona. Poc després de formar-se, rep per la dreta el Canal de la Paga, i ja no en rep cap més de significatiu, a causa de la forma tancada de la vall, que no dona lloc a barrancs gaire destacats i, en canvi, sí molts de petits. S'abocava en la Noguera Ribagorçana a prop i al sud-oest del monestir de Santa Maria de Lavaix, però actualment va a parar a una de les cues del pantà d'Escales, a llevant del monestir que dona nom al riuet.

## Referències

* ↑ «Riuet del Convent». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Institut Cartogràfic de Catalunya
# Southland (desambiguació)

«Southland» té aquests significats:
* Geografia:
** Estats Units:
*** Chicago Southland, els suburbis del sud de Chicago
*** Gran Los Angeles, la regió metropolitana de Los Angeles
*** Àrea metropolitana de Los Angeles
*** Southland (Texas)
** Nova Zelanda:
*** Districte de Southland
*** Planes de Southland
* Altres:
** Southland Tales, pel·lícula de 2006
** Southland Sharks, equip de bàsquet de Nova Zelanda
** Southland Rugby Football Union, equip de rugbi a 15 de Nova Zelanda
# Sacramental de San Lorenzo y San José

La Sacramental de San Lorenzo y San José és un cementiri situat al barri de Carabanchel (Madrid) que destaca per la qualitat dels seus patis.
Al pati central destaca un monument de subscripció pública coronat per quatre àngels que custodien les urnes dels esposos Julián Romea i Matilde Díez. També reposen aquí els escultors Ponciano Ponzano i Eulogio Florentino Sanz autor de "Francisco de Quevedo", els poetes Ventura Ruiz de Aguilera, Abel Bonnard, José de Selgas i Carlos García Tassara, l'escriptor José de Castro y Serrano, el polígraf Roque Barcia Martí, l'historiador Modesto Lafuente, l'actor Mariano Fernández, el novel·lista Enrique Pérez Escrich, el polític Carlos Marfori y Callejas, els pintors Bernardo Rico i Joaquín Araujo i el músic Sckozdopole.

## Enllaços externs

* Web de la Sacramental de San Lorenzo y San José
# Adalbert Deșu

Adalbert Deșu (en hongarès Béla Dezső, Gátalja (Gătaia), 24 de marc de 1909 - Timișoara, 6 de juny de 1937) fou un futbolista romanès dels anys 1930.
El primer club important d'Adalbert Deșu fou l'UDR Reșița. Debutà amb la selecció de Romania l'any 1929, marcant un gol en un partit davant Bulgària. Disputà el primer Mundial de futbol, l'any 1930. Després d'aquesta competició jugà al Banatul Timișoara, però el 1933 es retirà del futbol per una pneumònia. El 1937, morí per aquesta malaltia a l'edat de 28 anys.

## Referències

* 1 2 «Evidence of Adalbert Deșu's appearances for Romania national football team». Arxivat de l'original el 2012-02-10. [Consulta: 28 juliol 2010].
* ↑ «A story about the players from Timișoara County that played at the FIFA World Cup.». Arxivat de l'original el 2012-02-13. [Consulta: 28 juliol 2010].
# Victor Bodson

Victor Bodson (Ciutat de Luxemburg, 1902 - Mondorf-les-Bains, 1984) fou un polític luxemburguès que va ser ministre diverses vegades al seu país així com membre de la Comissió Europea entre 1967 i 1970.
Va néixer el 24 de març de 1902 a la ciutat de Luxemburg. Membre actiu de la resistència luxemburguesa contra els nazi durant la Segona Guerra Mundial ajudà als jueus a escapar-se del règim de persecució alemany durant l'Holocaust, per la qual cosa fou guardonat amb el títol de Justos entre les Nacions per part de l'Estat d'Israel. Morí el 29 de juny de 1984 a la població de Mondorf-les-Bains, situada al cantó de Remich.
Membre del Partit Socialista dels Treballadors (LSAP), entre 1940 i 1947, i novament entre 1951 i 1959, fou nomenat Ministre de Transports, Obres Públiques i Justícia en els governs de Pierre Dupong i Joseph Bech. Entre 1964 i 1967 fou president de la Cambra de Diputats de Luxemburg. El juliol de 1967 abandonà la política nacional per esdevenir membre de la Comissió Rey, en la qual fou nomenat Comissari Europeu de Transport, càrrec que desenvolupà fins al 1970.

## Referències

* ↑ Victor Bodson Arxivat 2018-08-07 a Wayback Machine. - Yad va-Xem (anglès)
# Regió de Cajamarca

Cajamarca és una regió del Perú. Limita al nord amb la Província de Zamora-Chinchipe (Equador); al sud amb la Regió de La Libertad; a l'oest amb les regions de Piura i Lambayeque i a l'est amb la d'Amazones.

## Divisió administrativa

La regió es divideix en tretze províncies:
* San Ignacio
* Jaén
* Cutervo
* Chota
* Santa Cruz
* Hualgayoc
* Celendín
* San Miguel
* San Pablo
* Cajamarca
* Contumazá
* Cajabamba
* San Marcos
# Andròsace peluda

L'andròsace peluda (Androsace villosa), és una planta amb flors alpina que es distribueix a les muntanyes d'Europa i Àsia, inclosos els Països Catalans. Sovint es cultiva en els jardins alpins.
Addicionalment pot rebre el nom d'andròsace pilosa. També s'han recollit les variants lingüístiques androsace peluda i androsace pilosa.

## Distribució

En estat silvestre, A. villosa creix en muntanyes calcàries d'Europa i d'Àsia, normalment en pendents rocallosos per sobre dels 1500 m d'altitud.

## Descripció

L'andròsace peluda és molt variable. La forma típica creix en petites tofes o mates perennes, amb rosetes amb fulles d'el·líptiques a linears de fins a 1,5 cm de diàmetre. Les fulles tenen pèls fins i tot pel revers. Les flors fan 6–10 mm de diàmetre i es disposen en umbel·les. Són de colors del blanc al porpra-vermell amb un ull rosat o groc. Les formes blanques es tornen rosades quan envelleixen.

## Cultiu

Hi ha moltes formes de cultiu d'Androsace villosa:
* A. villosa var. arachnoidea.
* A. villosa var. taurica (syn. A. taurica).
* A. villosa var. jacquemontii, de l'Himàlaia per sobre els 3500 m.

## Referències

* 1 2 «Androsace villosa». Noms de plantes. Corpus de fitonímia catalana. TERMCAT, Centre de Terminologia. [Consulta: 16 abril 2022].
* 1 2 3 4 Beckett, K., ed. (1993), Encyclopaedia of Alpines : Volume 1 (A–K), Pershore, UK: AGS Publications, ISBN 978-0-900048-61-6, pp. 78–79
# Ricard Carreras i Valls

Ricard Carreras i Valls (Barcelona, 20 de novembre de 1879 - Barcelona, 1937). Escriptor i historiador. Llicenciat en dret i en filosofia i lletres a Barcelona (1900). Fill de Miquel Carreras i Seguí propietari de Valls i Maria Anna Valls Argilaga de Reus. Fou director tècnic de l'Arxiu Històric Notarial de Barcelona. Pronuncià conferències sobre temes polítics al Centre Escolar Catalanista. Teoria de les nacionalitats (1900). Publicà els seus records de viatge, Al marge del Sàhara (1926), i diverses obres en les quals mantenia la tesi de la catalanitat de Cristòfor Colom i de la participació catalana en el descobriment d'Amèrica: La descoberta d'Amèrica. Ferrer, Cabot i Colom (1928), Catalunya, descobridora d'Amèrica (1929), La verdad sobre el descubrimiento de América (1931). Fou director tècnic de l'Arxiu Històric Notarial de Barcelona, on recollí dades per a la història del llibre: El llibre a Catalunya (1936).
Es va casar al 1904 amb Rosa Dexeus Font (Barcelona 1881-1963), germana de Santiago Dexeus i Font. Un dels seus fill és Josep Maria Carreras i Dexeus, pilot d'aviació.

## Catalanitat de Cristòfor Colom i Cabot

| « | Jo veig a Colom un home que ens parla de la bella horta valenciana, de Tortosa i de les Riberes de l'Ebre, que prega davant la Mare de Déu de Montserrat i davant de la Cinta | » |
| — Ricard Carreras i Valls, La descoberta d'Amèrica. Ferrer, Cabot i Colom |||
| « | I a l'indret de la seva nissaga veig Tortosa, cor de Catalunya, l'Ebre... | » |
| — Ricard Carreras i Valls, La descoberta d'Amèrica. Ferrer, Cabot i Colom |||
Al seu llibre La descoberta d'Amèrica: Ferrer, Cabot i Colom (Reus, 1928) amb pròleg de Luis Ulloa, no tan sols afirma que Colom era català sinó que també ho era Joan Cabot, a més de ressaltar la importància de Jaume Ferrer de Blanes i de l'Atles Català d'Abraham i Jafuda Cresques de 1375.
Carreras Valls veia, en el planisferi de Sebastià Cabot, nou topònims catalans en la desembocadura del riu Sant Llorenç i a la península de Terranova, les primeres terres que descobrí son pare, l'any 1494, en una primera expedició privada, sense ajut del rei anglès Enric VII.

## Referències

* ↑ «Naixements.1879.Registres (5081 a 6801) registre núm.5927». Arxiu Municipal Contemporani de Barcelona. [Consulta: 20 març 2019].
* ↑ «Hemeroteca de La Vanguardia dia 20 d'abril de 1963.pàg.28 esquela de defunció». La Vanguardia, 20-04-1963. [Consulta: 20 març 2019].
# Supercopa de Catalunya de futbol de 2017

La Supercopa de Catalunya de futbol 2017 és la 3a edició de la Supercopa de Catalunya, una competició futbolística que enfronta els dos millors equips catalans de la lliga espanyola.
En aquest cas, es va disputar a partit únic el 7 de març de 2018, entre el FC Barcelona i el RCD Espanyol.

## Detalls dels partit

| FC Barcelona | 0–0 | RCD Espanyol |
| Tanda de penals |||
| Alcácer Palencia Yerry Mina Abel Ruiz | 4–2 | Darder Álex López Mario Hermoso Jurado |
| Barcelona | Espanyol |
| PO | Cillessen |
| LD | Palencia |
| C | Yerry Mina |
| C | Jorge Cuenca 62' |
| LE | Digne 75' |
| ID | Aleñá 75' |
| PV | André Gomes 62' |
| IE | Denis Suárez 44' |
| ED | Aleix Vidal 75' |
| DC | Alcácer |
| EE | Dembélé 62' |
| Banqueta: |
| | Rivera 44' |
| | David Costas 62' |
| | Hongla 62' |
| | Carles Pérez 62' |
| | Miranda 75' |
| | McGuane 75' |
| | Abel Ruiz 75' |
| | Ortolá |
| | Ballou |
| Entrenador: |
| Ernesto Valverde |
| PO | Pau López |
| | Javi López |
| | Naldo |
| | Mario Hermoso |
| | Dídac Vilà 33' |
| | Marc Roca |
| | Granero 52' |
| | Darder |
| | Jurado |
| | Piatti 62' |
| | Melendo 71' |
| Banqueta: |
| | Pedrosa 33' |
| | Sergio Sánchez 52' |
| | Puado 62' |
| | Álex López 71' |
| | Edu Frias |
| | Lluís López |
| | Víctor Gómez |
| | Cristo |
| | Pipa |
| Entrenador: |
| Quique Sánchez Flores |

## Enllaços externs

* FCF
# Adalbert I

Adalbert I és el nom dels següents personatges:
* Adalbert I d'Itàlia (931 - 972), marquès d'Ivrea i rei d'Itàlia
* Adalbert I d'Alsàcia, duc d'Alsàcia de 690 a 722
* Adalbert I d'Ostrevent (?- 642), comte de Douai
* Adalbert I d'Ivrea (Torí 880 - 928/930), marquès d'Ivrea de 902 a 928/930, fill d'Anscari d'Ivrea
* Adalbert I de Toscana, marquès de Toscana des del tomb del 845 fins al 886
* Adalbert I de Metz, comte de Metz (~930 -944)
# Ventrifossa paxtoni

Ventrifossa paxtoni és una espècie de peix de la família dels macrúrids i de l'ordre dels gadiformes.

## Morfologia

* Els mascles poden assolir 48 cm de llargària total.

## Hàbitat

És un peix d'aigües profundes que viu entre 878-1053 m de fondària.

## Distribució geogràfica

Es troba a Austràlia i Nova Caledònia.

## Referències

* ↑ uBio (anglès)
* ↑ Gilbert C. H. & Hubbs C. L. 1920. Contributions to the biology of the Philippine Archipelago and adjacent regions. The macrouroid fishes of the Philippine Islands and the East Indies. Bull. U. S. Natl. Mus. Núm. 100, v. 1 (pt 7). 369-588.
* ↑ BioLib (anglès)
* 1 2 3 FishBase (anglès)
* ↑ Iwamoto, T. i A. Williams, 1999. Grenadiers (Pisces, Gadiformes) from the continental slope of western and northwestern Australia. Proc. Calif. Acad. Sci. 51(3):105-243.
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.

## Bibliografia

* Cohen, D.M., T. Inada, T. Iwamoto i N. Scialabba 1990. FAO species catalogue. Vol. 10. Gadiform fishes of the world (Order Gadiformes). An annotated and illustrated catalogue of cods, hakes, grenadiers and other gadiform fishes known to date. FAO Fish. Synop. 10 (125). 442 p.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Geistdoerfer, P. 1986. Macrouridae. p. 644-676. A P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.) Fishes of the north-eastern Atlantic and the Mediterranean. UNESCO, París. Vol. 2.
* Geistdoerfer, P. 1990. Macrouridae. p. 541-563. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa; SEI, París; i UNESCO, París. Vol. 2.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Iwamoto, T. 1999. Order: Gadiformes. Macrouridae (sometimes Coryphaenoididae, Bathygadidae, Macrourididae, Trachyrincidae, in part, in literature). p. 1986-1992. A K.E. Carpenter i V.H. Niem (eds.) FAO species identification guide for fishery purposes. The living marine resources of the WCP. Vol. 3. Batoid fishes, chimaeras and bony fishes part 1 (Elopidae to Linophrynidae). FAO, Roma.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319. ISBN 0471250317.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Regió de Cacheu

La Regió de Cacheu és una regió al nord-oest de Guinea Bissau, a la província de Norte. La seva capital és Cacheu. Limita al nord amb Senegal, a l'oest amb l'oceà Atlàntic, al sud amb la regió de Biombo i a l'est amb la regió d'Oio. Juntament amb aquestes dues últimes regions forma la província de Norte.
L'extensió de territori d'aquesta regió abasta una superfície de 5.174 quilòmetres quadrats, mentre que la població es compon d'uns 192.508 residents (xifres del cens de l'any 2004). La densitat poblacional és de 37,2 habitants per quilòmetre quadrat.

## Divisió administrativa

Està dividit en 6 sectors:
* Bigene
* Bula
* Cacheu
* Caio
* Canghungo
* São Domingos

## Referències

* ↑ Repartition geographique des communautés
* ↑ (portuguès) «Dades de l'Instituto Nacional de Estatística». Arxivat de l'original el 2009-11-13. [Consulta: 15 juliol 2016].
# Alfredo Corrias

Alfredo Corrias (Oristany, 1895 - ?) és un polític sard. Militant de la Democràcia Cristiana Italiana, el 1946 fou escollit alcalde d'Oristany. Ha estat conseller regional a les eleccions regionals de Sardenya de 1949 i 1953, en les que fou nomenat Conseller Regional el 1951 i president de Sardenya de 21 de gener de 1954 a 13 de juny de 1955.

## Enllaços externs

* Biografia
| Precedit per: Luigi Crespellani | President de Sardenya 1954 - 1955 | Succeït per: Efisio Corrias |
# Resolució 1857 del Consell de Seguretat de les Nacions Unides

La Resolució 1857 del Consell de Seguretat de les Nacions Unides fou adoptada per unanimitat el 22 de desembre de 2008. Profundament preocupat per la contínua presència de grups armats a l'est de la República Democràtica del Congo i el continu tràfic il·legal d'armes a la regió, el Consell decideix ampliar l'embargament d'armes, la prohibició de viatjar i la congelació dels actius als grups armats que no formin part de les forces de seguretat del govern o de la MONUC fins al 30 de novembre de 2009.
En la mateixa resolució també amplia fins a la mateixa data el seu règim de sancions, amb algunes modificacions, pels que violin l'embargament, violin els drets humans, impedeixin el desarmament i la desmobilització dels grups armats o els recolzin mitjançant l'explotació il·legal de recursos naturals. També ha decidit prorrogar el mandat del Grup d'Experts encarregat de controlar les sancions esmenades i de mantenir la llista de persones i entitats subjectes a aquestes sancions.

## Referències

* ↑ «CONDEMNING FLOW OF ILLEGAL WEAPONS IN DEMOCRATIC REPUBLIC OF CONGO, SECURITY COUNCIL EXTENDS ARMS EMBARGO, RELATED SANCTIONS ON COUNTRY». United Nations, 22-12-2008.

## Vegeu també

* Llista de resolucions del Consell de Seguretat de les Nacions Unides 1801 a la 1900 (2008 - 2009)

## Enllaços externs

* PDF Text de la Resolució a UN.org
# Sirqus Alfon

Sirqus Alfon és un grup musical i d'espectacle suec nascut el 1997 com a grup de teatre musical a la localitat de Norrköping. Barreja circ, foc, teatre, música i humor. Ha actuat als principals programes televisius de Suècia i en escenaris de diversos països. Durant sis anys, han treballat amb Riksteatern i el Cirkus Cirkör. El membre principal és Erik Rosales, que treballa amb presentacions digitals.

## Discografia

* 2007 — Millenium trax
* 2006 — Crazy Leg
* 2004 — Greatest Hits
* 2003 — Party Machines

### DVD

* 2008 — Eurotrash
* 2007 — Millenium DVD

## Gires

* 2013 — This is Sirqus Alfon
* 2011 — Sirqus Alfon TV
* 2010 — Spirit Of Innovation
* 2009 — Julotrash
* 2009 — Eurotrash - The Upgrade
* 2008 — Eurotrash
* 2007 — Just another summer
* 2007 — JAM Allstars
* 2006 — Millenium
* 2005 — Sirqus Alfon

## Referències

* ↑ «Stockholm New iPad Act: El gran èxit de YouTube en directe!». Stockholm. [Consulta: 23 setembre 2014].

## Enllaços externs

* Sirqus Alfon - Lloc web oficial
# Sussanna Harutiunian

Sussanna Harutiunian (Karchaghbyur, 15 de febrer de 1963) és una narradora armènia, membre de la Unió d'Escriptors d'Armènia (2013).

## Biografia

Susanna Harutiunian va nàixer al llogaret de Karchaghbiur de la zona de Vardenis, al Guegharkunik, Armènia, al 1963. Estudià a la Facultat de Filologia de l'Institut Pedagògic Armeni Jachatur Abovián. Treballà en el Comité de Premsa d'Armènia i en la premsa republicana. Ha publicat en la premsa literària en armeni i rus. Les seues obres s'han traduït al rus, anglés, alemany, francés, romanés, persa, kazakh, grec, georgià, ucraïnés, àzeri i àrab, i s'han publicat en les col·leccionis Creacions d'escriptors d'Armènia contemporània i El temps de viure, en Druzhba Narodov i altres revistes en llengües estrangeres.

## Premis

* Premi del fons literari "Hrant i Manushak Simonián" per la col·lecció Notícies de la vida, 2006
* Premi anual "Derenik Demirdjian" de la Unió d'Escriptors d'Armènia per la col·lecció La referència és a la tardor, 2008
* Premi "Llaura Abrahamian" per la novel·la curta Mapa sense terra ni aigües, 2010
* Premi del president de RA 2015 per la novel·la Els còrvids abans de Noah, 2016

## Referències

* ↑ Narrativa Armènia Contemporània, Ereván, 2014, Edit Print, Traducció de l'armeni i notes de Vartán Matiossián.
* ↑ Biografia en el web avproduction.am Arxivat 2018-10-01 a Wayback Machine..
# Actes de Pere i els dotze Apòstols

Els Actes de Pere i els dotze Apòstols és el text número u dels que formen part del còdex VI dels Manuscrits de Nag Hammadi. És un apòcrif del Nou Testament referit a Pere apòstol escrit en grec cap a finals del segle ii o potser a inicis del segle iii.
El contingut és gnòstic i és una al·legoria i la seva explicació en un text que parla d'un mercat de perles, de forma paral·lela a la Paràbola de la perla que es descriu a l'Evangeli segons Mateu (Mt. 13, 45) i a l'apòcrif Evangeli de Tomàs. Un home vol vendre una perla, però evita els compradors rics i s'acosta només als pobres. Descobreixen que aquesta perla està guardada a la ciutat natal del venedor, i en multitud van a buscar-la juntament amb ell. A la fi es veu que el comerciant és la perla, i que en realitat és Jesús.
Per la redacció tardana d'aquest text es creu que no es pot considerar una explicació d'un fet real, però no es descarta que pugui ser fruit d'una transmissió oral molt antiga.

## Referències

* ↑ Piñero, Antonio (ed.). Textos gnósticos: Biblioteca de Nag Hammadi III: apocalipsis y otros escritos.. Madrid: Trotta, 2000, p. 236. ISBN 8481643068.

## Enllaços externs

* The Acts of Peter and the Twelve Apostles (anglès)